laion/Wikipedia-Exotic huggingface dataset:
ישראל באולימפיאדת הנוער נאנג'ינג (2014)

אולימפיאדת הנוער נאנג'ינג היא משחקי הקיץ האולימפיים לנוער ה-2 שהתקיימה. המשלחת הישראלית, מנתה 14 ספורטאים שהתחרו ב-8 ענפי ספורט שונים. המשלחת למשחקים לא זכתה באף מדליה, בניגוד לאולימפיאדת הנוער סינגפור בה המשלחת זכתה ב-5 מדליות. נושא דגל ישראל בטקס הפתיחה היה גולש הרוח, יואב עומר. המשלחת כללה 14 ספורטאים שהתחרו ב-8 ענפים. מאיה רסקין הייתה לנציגה הישראלית הראשונה שייצגה את ישראל בענף הקשתות במסגרת המשחקים האולימפיים, הן לנוער והן הרגילים. המשלחת הישראלית לא זכתה באף מדליה לאורך המשחקים. המדליות בחלק זה אינן נספרת במניין המדליות הרשמיות של ישראל, אלא של נבחרת הלאומים המעורבת המסמלת נבחרות המורכבות מנציגים של כמה מדינות שונות. השחיין עידו הבר, סיים במקום 5 במשחה ל-400 מטר חופשי, במקום 6 במשחה ל-200 מטר חופשי ובמקום 9 במשחה ל-800 מטר חופשי. המתעמלת האומנותית לינוי אשרם, סיימה במקום 5 בקרב רב. גולש הרוח, יואב עומר, סיים במקום חמישי בגלשן טכנו 293 וגולשת הרוח, נוי דריהן, סיימה במקום שמיני בגלשן טכנו 293. הקופץ גל סיני, העפיל לגמר הקפיצה המשולשת. המתעמל ארטיום דולגופיאט, סיים במקום 10 בקרב רב ליחידים, במקום 8 בגמר תרגיל קרקע ובמקום 5 בגמר תרגיל קפיצות. הטריאתלט עומרי בהט, סיים במקום 10 בטריאתלון, ובמקום 4 בקבוצות מעורבות. התאחדות האתלטיקה הבינלאומית קבעה בהתאם לתוצאות אליפות העולם באתלטיקה לנוער שנערכו בשנים 2011 ו-2013 את מספר המקומות המוקצים לאתלטי הנוער מכל יבשת. אתלטי הנוער האירופאים התחרו על ההקצאות במבחני ההעפלה האירופאיים למשחקים האולימפיים לנוער שהתקיימו בבאקו שבאזרבייג'ן בין ה-30 במאי 2014 ל-1 ביוני. ההקצאות בענף הן שמיות כאשר מדינה רשאית לשלוח אתלט אחד ואתלטית אחת בלבד שייצגו אותה בכל מקצוע. אתלטי הנוער הישראלים שזכו בהקצאות הם דניס גולדובסקי, במקצוע הקפיצה במוט לאחר שסיים במקום העשירי הכללי ובמקום השמיני מבחינת הקצאות, וגל סיני, במקצוע הקפיצה משולשת לאחר שסיים במקום התשיעי הכללי ובמקום השביעי מבחינת הקצאות. בנים קביעת שיא אישי העפיל לגמר ב' (לא מתמודד על מדליה) בנים מעורב בקבוצה היריבה לא היה מתמודד מקביל בקטגוריית המשקל בנות מעורב בנים מעורב בנות מעורב בנות בנים העפילה לחצי הגמר לאחר פרישת השחיינית הניו זילנדית. קביעת שיא ישראלי המספר המחוק הוא השיוט הגרוע ביותר, שלא מחושב בניקוד הכללי. "Qualification Systeam - 2nd Summer Youth Olympic Games - Nanjing 2014" (PDF) (באנגלית). התאחדות האתלטיקה הבינלאומית. ביולי 2012. נבדק ב-1 בינואר 2017. {{cite web}}: (עזרה) "Youth Olympic Games Nanjing 2014 - Quota Places by Continent and Event" (PDF) (באנגלית). התאחדות האתלטיקה הבינלאומית. 22 בספטמבר 2013. נבדק ב-1 בינואר 2017. {{cite web}}: (עזרה) "European Athletics Results - European Youth Olympic Trials - Baku - AZE". european-athletics.org (באנגלית). נבדק ב-1 בינואר 2017. {{cite web}}: (עזרה)
אגרפיה

אגרפיה (באנגלית: Agraphia; מיוונית: א-גרפיה, חוסר היכולת לכתוב) היא הפרעה נוירולוגית נרכשת שבה מאבד החולה את היכולת לתקשר באמצעות כתיבה. ההפרעה נגרמת בשל פגיעה מוחית. אובדן יכולת הכתיבה עשוי להופיע יחד עם הפרעות שפה והפרעות ניורלוגיות נוספות כגון דיסלקסיה, אפאזיה, אגנוזיה ואפרקסיה. באופן כללי לא ניתן לטפל ישירות באגרפיה, אך ישנן טכניקות שונות המאפשרות לשקם חלק מיכולות הכתיבה המקוריות של המטופל. טכניקות אלו משתנות בהתאם לאופי האגרפיה שבה לקה המטופל. בדרך כלל יכולת הכתיבה נשמרת ברמה המאפשרת לחולה להעתיק מילים אות אחרי אות, אובדת רק היכולת להרכיב מילים ולהתבטא בכוחן בעצמו. פרק זה לוקה בחסר. אנא תרמו לוויקיפדיה והשלימו אותו. אגרפיה יכולה להתבטא בדרכים רבות מפני שכתיבה כרוכה בתהליכים קוגניטיביים רבים (עיבוד שפה, איות, תפיסה חזותית, תכנון מוטורי ועוד). לאגרפיה יש שתי תת-קבוצות עיקריות: אגרפיה מרכזית ואגרפיה היקפית. אגרפיות מרכזיות כוללות אגרפיה מילונית, פונולוגית, עמוקה ואגרפיה סמנטית. אגרפיות היקפיות כוללות אגרפיה אלוגרפית, אפרקסית ועוד. אגרפיה מרכזית מתרחשת כאשר ישנם ליקויים גם בדיבור וגם במיומנויות המוטוריות ומיומנויות ההדמיה הכרוכות בכתיבה. אנשים שיש להם אגרפיה עם אפזיה שוטפת כותבים כמות נורמלית של אותיות שכתובות נכון אך אין להם את היכולת לכתוב מילים בעלות משמעות. אנשים שיש להם אפזיה לא שוטפת יכולים לכתוב משפטים קצרים בעלי משמעות אבל קשה לקרוא את מה שהם כותבים. הכתיבה דורשת מהם מאמץ פיזי רב ולרוב היא חסרת תחביר מתאים ובעלת איות לקוי. אנשים שיש להם אגרפיה עם דיסלקסיה מתקשים גם בכתיבה וגם בקריאה. ● אגרפיה עמוקה משפיעה על היכולת הפונולוגית והזיכרון האורתוגרפי של האדם. לרוב אגרפיה עמוקה היא תוצאה של נגע שמערב את האונה הפריאטלית השמלאית. אנשים עם אגרפיה עמוקה לא יכולים לזכור איך נראות מילים כשהן מאויתות נכון וגם לא להשמיע אותן כדי לקבוע מהו האיות הנכון. הם מסתמכים לרוב על הזיכרון האותוגרפי הפגוע שלהם כדי לאיית מה שגורם לשגיאות תכופות. הם מתקשים יותר עם מושגים מופשטים ומילים לא שכיחות. לעיתים קרובות הקריאה והדיבור גם נפגעות אצל אנשים בעלי אגרפיה עמוקה. ● אגרפיה פונולוגית היא ההפך מאגרפיה מילונית בכך שהיכולת להשמיע מילים נפגעת אך הזיכרון האורתוגרפי של מילים עשוי להיות נכון. ● אגרפיה טהורה היא ליקוי בכתיבה ללא כל הפרעה בדיבור או הפרעה קוגניטיבית אחרת. אגרפיה היקפית מתרחשת כשאר ישנה פגיעה רק ביכולות הקשורות לכתיבה ולא ביכולות הקשורות לדיבור. ● אגרפיה אפרסקית היא פגיעה בכתיבה הקשורה לשיבוש המערכת המוטורית. היא גורמת ליצירת אותיות מעוותת, איטית, לא שלמה ולא מדויקת. אף על פי שלרוב הכתיב גרוע עד כדי אי יכולת לקרוא אותו היכולת לאיית נשמרת לעיתים קרובות אצל בעלי אגרפיה אפרסקית. צורה זו של אגרפיה נגרמת במיוחד על ידי אובדן של תוכניות מוטוריות מיוחדות להיווצרות אותיות ולא על ידי חוסר תפקוד שמשפיע על היד הכותבת. ● אגרפיה היסטרית היא פגיעה בכתיבה הנגרמת על ידי הפרעת המרה. ● אגרפיה חוזרת היא חזרה על אותיות, מילים או ביטויים מספר פעמים חריג במהלך הכתיבה. פרק זה לוקה בחסר. אנא תרמו לוויקיפדיה והשלימו אותו. לאגרפיה יש מספר גורמים: שבץ מוחי, גידולים, טראומה מוחית, דמנציה ועוד. שנים עשר אזורים במוח קשורים לכתב יד. סוג האגרפיה נקבע על פי האזור, או האזורים, במוח בו ישנה פגיעה. פרק זה לוקה בחסר. אנא תרמו לוויקיפדיה והשלימו אותו. לא ניתן לטפל בגורמים לאגרפיה, אבל אפשר לשקם חלק מיכולות הכתיבה. פרק זה לוקה בחסר. אנא תרמו לוויקיפדיה והשלימו אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'יימס מרק בולדווין

ג'יימס מרק בולדווין (באנגלית: James Mark Baldwin; ‏12 בינואר 1861, קולומביה, קרוליינה הדרומית - 8 בנובמבר 1934, פריז) היה פילוסוף ופסיכולוג אמריקאי. נשיא האגודה האמריקנית לפסיכולוגיה. תלמידו באוניברסיטת פרינסטון של הפילוסוף הסקוטי ג'יימס מקקוש (אנ'), וממייסדי המחלקה לפסיכולוגיה בפרינסטון. הרים תרומה חשובה לפסיכולוגיה המוקדמת, לפסיכיאטריה ולתורת האבולוציה. בולדווין קיבל את התארים לתואר ראשון ושני במה שבסופו של דבר יהפוך לאוניברסיטת פרינסטון. חוויותיו החינוכיות של בולדווין כללו גם שנה בחו"ל במהלכה בילה במעבדתו של וילהלם וונדט בלייפציג. בשנת 1903, 6 שנים לאחר שכיהן כנשיא איגוד הפסיכולוגים האמריקני, סקר פסיכולוגים אמריקאים דירג את בולדווין כפסיכולוג החמישי בהשפעתו באותה תקופה. הוא היה אחד הפסיכולוגים הראשונים שחקרו באופן שיטתי את התפתחות הילד. תצפיותיו על ילדים החלו לאחר לידת ילדו הראשון. פיתח את המושג אדואליזם שהיה בסיס לעבודתו המאוחרת של פיאז'ה. מדיה וקבצים בנושא ג'יימס מרק בולדווין בוויקישיתוף ג'יימס מרק בולדווין, באתר "Find a Grave" (באנגלית) ג'יימס מרק בולדווין, באתר אנציקלופדיה בריטניקה (באנגלית) כתבי ג'יימס מרק בולדווין בפרויקט גוטנברג (באנגלית) Jacy L. Young, Baldwin, James Mark, SpringerLink ערך זה הוא קצרמר בנושא פסיכולוגים ובנושא אמריקאים. אתם מוזמנים לתרום לוויקיפדיה ולהרחיב אותו.
מגנוליה פלאזה הלבן

מגנוליה פלאזה הלבן הוא מגדל רב קומות אשר בנייתו הייתה תחת השעיה אך המשיכה בשנת 2013. המגדל ממוקם בצפון הבונד - טרמינל קרוז (שיוט) בינלאומי שבעיר שאנגחאי שבסין. בתחילה התכנונים היה המגדל אמור להגיע לגובה של 388 מטרים, לאחר מכן גובהו הונמך לגובה של 260 מטרים ולבסוף נקבע גובהו 319.5 מטרים. המגדל כולל 66 קומות. בניית המגדל החלה בשנת 2008 והסתיימה כעבור 8 שנים, בשנת 2016. בניית המגדל הייתה רציפה למעט עצירה שהסתיימה בשנת 2013. מדיה וקבצים בנושא מגנוליה פלאזה הלבן בוויקישיתוף http://www.skyscrapercenter.com/building/sinar-mas-center-1/419 ערך זה הוא קצרמר בנושא סין ובנושא גורדי שחקים. אתם מוזמנים לתרום לוויקיפדיה ולהרחיב אותו.
2032

שנת 2032 היא השנה ה-32 במאה ה-21. זוהי שנה מעוברת, שאורכה 366 ימים. 1 בינואר 2032 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. יולי - תיערך אולימפיאדת בריזבן 13 בנובמבר - מעבר כוכב חמה על פני השמש פתיחת קו המטרו M1 בישראל להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2032 בוויקישיתוף
שביתה (פירושונים)

האם התכוונתם ל... שביתה – הפסקת עבודה מאורגנת במסגרת סכסוך עבודה שביתה איטלקית – שביתה שבה העובדים מגיעים למקום עבודתם, אך עבודתם מאופיינת בהקפדה יתרה על נהלים, כדי לגרום להאטה בעבודתם שביתה כללית – שביתה של מסה קריטית מתוך כוח העבודה בעיר, באזור, במגזר או במדינה שביתה פוליטית – שביתה שאינה מכוונת כלפי מעסיק, אלא כלפי הממסד (הממשלה או הפרלמנט) שביתה (סרט) – סרט בבימויו של סרגיי אייזנשטיין שביתה (סדרת טלוויזיה) – סדרת טלוויזיה ישראלית שביתת כלים – מונח הלכתי משיטת בית שמאי, המדבר על החלת איסורי המלאכה בשבת גם על כלים שפועלים מעצמם ללא התערבות אדם שביתת מיטה – מחאה לא אלימה של ג'ון לנון ויוקו אונו באמסטרדם ובמונטריאול בשנת 1969, כדרך להפגין נגד מלחמות ולמען קידום השלום, על רקע מלחמת וייטנאם שביתת נשק – סיומה של מלחמה או עימות אלים אחר, בעקבות הסכמתם של הצדדים הלוחמים על צעד זה שביתת סטודנטים – בהיעדרות מאורגנת של סטודנטים מלימודיהם, כדרך של מאבק ומחאה שביתת קונים – חרם צרכנים, הימנעות מאורגנת מרכישה של מוצר או שירות, במחאה על מחירם, אופן ייצורם וכדומה שביתת רעב – מחאה באמצעות הימנעות מופגנת מאכילה ושתייה שביתת מין – מחאה באמצעות הימנעות מיחסי מין (כדוגמת ליסיסטרטה)
פליקס בודוג וידר

פליקס בודוג וידר (בהונגרית: Widder Félix Bódog;‏ 28 באפריל 1874 – 26 בספטמבר 1939) היה צייר יהודי-הונגרי, שפעל בעיקר בבודפשט. יצירותיו מוצגות בגלריה הלאומית של הונגריה בבודפשט. וידר נולד ב-28 באפריל 1874 בארד בממלכת הונגריה להורים יהודים. הוא למד באוניברסיטה ההונגרית לאמנויות יפות, בבודפשט, בהנחיית הצייר ההונגרי הבולט ברטלן סקיי(אנ'). הוא הובא למנוחות בבית הקברות היהודי ברחוב קוזמה בבודפשט. אישה צעירה, 1902 דיוקן אישה, 1916 דיאושינה, 1926 מדיאנסקי, 1919 דונהווצ'ה, 1939 דמשד, 1932 . מטרהפירד, 1921. נוגראדוורצה, 1934 תמונה בברז'ן, 1937 כביסה גדולה 1932 בתי כפר Soós, Klára (1971). Widder Félix emlékkiállítása (בהונגרית). בודפשט: הגלריה הלאומית של הונגריה. נבדק ב-2016-09-02. מדיה וקבצים בנושא פליקס בודוג וידר בוויקישיתוף "ציורים של וידר" (בהונגרית). BudapestAukcio. "Felix Widder" (באנגלית). Our Family History. נבדק ב-2016-09-02. ערך זה הוא קצרמר בנושא אמנות ובנושא אישים. אתם מוזמנים לתרום לוויקיפדיה ולהרחיב אותו.
לסטר הולט

לסטר דון הולט ג'וניור (באנגלית: .Lester Don Holt Jr; נולד ב-8 במרץ 1959) הוא עיתונאי אמריקאי, המגיש הראשי של מהדורת החדשות המרכזית ברשת NBC. הולט נולד במחוז מרין שבאזור מפרץ סן פרנסיסקו. אביו שירת בחיל האוויר האמריקאי והולט נדד עם משפחתו מבסיס צבאי אחד למשנהו. כנער עבד בתחנת הרדיו KRAK המשדרת שירי קאנטרי, לאחר התיכון התמחה בתחנת הטלוויזיה KCRA בסקרמנטו ולמד ממשל באוניברסיטת המדינה של קליפורניה בסקרמנטו. הוא לא סיים את התואר הראשון לאחר שקיבל עבודה בתחנת הרדיו KCBS בסן פרנסיסקו. ב-1981 החל לעבוד ככתב ברשת WCBS-TV בניו יורק מקבוצת CBS, שנה לאחר מכן עבר ללוס אנג'לס ושימש כתב ומגיש חדשות ברשת KCBS-TV של CBS. ב-1986 החל לעבוד ברשת WBBM-TV של CBS בשיקגו והגיש את מהדורת חדשות הערב. בשנת 2000 עבר לרשת MSNBC, ועשה את פריצת הדרך שלו במהלך כיסוי הבחירות לנשיאות ארצות הברית, מוסר העבודה שלו והתמדתו בדסק המגישים העניקה לו את הכינוי "Iron Pants". בשנת 2003 החל לשמש כמגיש מחליף במהדורת החדשות המרכזית של NBC‏ ("NBC Nightly News") ובתוכנית הבוקר "Today" של רשת השידור, יחד עם צוות התוכנית "Today" זכה ב-2010 בפרס אמי לבידור בשעות היום. בשנת 2007 מונה למגיש ראשי במהדורת סופהשבוע של "NBC Nightly News", במהלך אולימפיאדת בייג'ינג (2008) שימש בדסק הספורט של הערוץ שכיסה את שידורי המשחקים האולימפיים. כמו כן כיסה עבור NBC ככתב שטח את מלחמת לבנון השנייה, מלחמת אפגניסטן, רעידת האדמה בהאיטי (2010), דליפת הנפט במפרץ מקסיקו (2010), הוריקן קתרינה והוריקן ריטה, המהפכה במצרים (2011) ורעידת האדמה והצונמי בסנדאי (2011). מ-23 בספטמבר 2011 ואילך הולט הוא המנחה הראשי של תוכנית תחקירי הפשע האמיתי האמריקנית "Dateline NBC". בעקבות השעייתו של בראיין ויליאמס ב-2015 מהגשת המהדורה המרכזית מונה הולט למחליפו הזמני, ובהמשך הפך למגיש קבוע. במהלך הבחירות המקדימות של המפלגה הדמוקרטית לקראת הבחירות לנשיאות ארצות הברית 2016 הנחה הולט בצוותא עם אנדראה מיטשל את העימות בין המתמודדים. הוא הנחה גם את עימות הבחירות הראשון בין הילרי קלינטון לדונלד טראמפ שהתקיים ב-26 בספטמבר 2016. הולט נשוי ואב לשניים. מדיה וקבצים בנושא לסטר הולט בוויקישיתוף לסטר הולט, ברשת החברתית פייסבוק לסטר הולט, ברשת החברתית אקס (טוויטר) לסטר הולט באתר התוכנית "Today" Cordova High’s Lester Holt fills in for NBC anchor Brian Williams during suspension, אתר sacbee.com‏, 11 בפברואר 2015 Lester Holt on His Rise to the Top and Replacing Friend Brian Williams: "This Wasn't About Us", הוליווד ריפורטר, 5 באפריל 2016
בית החולים הכללי של וינה

בית החולים הכללי של וינה (בגרמנית: Allgemeines Krankenhaus der Stadt Wien; בראשי תיבות: AKH) הוא בית חולים אוניברסיטאי בעיר וינה, בירת אוסטריה. זהו בית החולים הגדול בעיר ובארץ כולה. ראשיתו של בית החולים בשנת 1693. אז הורה הקיסר לאופולד הראשון על הקמת בית חולים, שהיה למעשה מעון לוותיקי מלחמה נכים. תוך ארבע שנים גרו בו יותר מאלף מהם. במאה ה-18 הוקם בבית החולים ה"נארנטורם" - "מגדל השוטים" (Narrenturm), המבנה הייעודי הראשון בעולם לשיכונם של חולי נפש. ב-1903 הוקם בו בית כנסת. בית הכנסת הושחת במהלך ליל הבדולח ב-1938. בשנת 2005 הוא שוחזר ומשמש כיום כאנדרטה. בבית חולים זה ערכו איגנץ זמלווייס וקרל לנדשטיינר במאות ה-19 וה-20 את מחקריהם אודות מניעת זיהומים אצל יולדות ואודות קבוצות הדם בבני אדם, בהתאמה. בית החולים הוא מרכז רפואי שלישוני ובו שירותים בכל תחומי הרפואה. כיום הוא המרכז הגדול באירופה להשתלות ריאה והשני בגודלו בעולם בתחום זה (אחרי המרכז הרפואי של אוניברסיטת פיטסבורג). בשנת 1957 התקבלה החלטה להקים לבית החולים קמפוס חדש במערבה של וינה, ובנייתו החלה ב-1964, במימון ממשלת אוסטריה ועיריית וינה. לב הקמפוס הוא בניין מסד רחב בגובה של 11 קומות, שעליו ניבנו שני מגדלי אשפוז גדולים בגובה של 14 קומות נוספות. בגובה כולל של 85 מטרים הם ממבני בתי החולים הגבוהים בעולם. אחד מהמגדלים משכן בעיקר מחלקות כירורגיות והאחר - בעיקר מחלקות בענפי הרפואה הפנימית. חדרי האשפוז בו משכנים עד שלושה חולים. המבנה המרכזי והמגדלים הופעלו חלקית ב-1991 ונחנכו ב-1994. שטח בנייני הקמפוס מגיע ל-240 אלף מטר רבוע. הקמפוס מחובר באמצעות תחנה משלו לרכבת התחתית של וינה. בקמפוס שוכנת גם האוניברסיטה הרפואית של וינה, אשר הוקמה על בסיס בית הספר לרפואה של אוניברסיטת וינה. בית החולים מסונף אליה ורופאיו מכהנים כמרצים בה. הקמפוס הישן של בית החולים משמש כיום את אוניברסיטת וינה. להלן נתוני פעילות של בית החולים לשנת 2015:‏ מיטות בבית החולים: 2,048, מהן 1,834 מיטות אשפוז ו-214 מיטות באשפוז יום. מיטות האשפוז כוללות 1,560 מיטות רגילות, 130 מיטות טיפול נמרץ ו-144 מיטות טיפול ביניים. חדרי ניתוח: 48 חדרי ניתוח כלליים, 11 חדרי ניתוח אמבולטוריים, 8 יחידות התאוששות. עובדים - 8,838, מהם 1,578 רופאים, 2,690 אחים ואחיות. אשפוזים: 106,869 ניתוחים: 41,782 בחדרי הניתוח, 11,392 ניתוחים אמבולטוריים השתלות איברים: לב - 49, ריאות -116, כליה - 158, כבד - 51, לבלב - 4 ביקורים במרפאות חוץ: 1,112,765 מדיה וקבצים בנושא בית החולים הכללי של וינה בוויקישיתוף אתר האינטרנט הרשמי של בית החולים הכללי של וינה (בגרמנית) אתר בית החולים מקור: דוח פעילות של בית החולים לשנת 2015, באתר בית החולים
מחנה הריכוז פורטה וסטפליקה

מחנה הריכוז פורטה וסטפליקה (בגרמנית: KZ-Außenlager Porta) היה תת-מחנה של מחנה הריכוז נוינגמה, שהתקיים בין מרץ 1944 ואפריל 1945. המחנה הורכב משני מחנות לגברים ושני מחנות לנשים שמוקמו באתרים שונים בתחומיה של העיר פורטה וסטפליקה שבמדינת נורדריין-וסטפאליה. במהלכה של מלחמת העולם השנייה נבחרו מכרות ישנים בסביבות העיר פורטה וסטפליקה לשמש כאולמות ייצור תת-קרקעיים, במסגרת המאמצים הגרמניים להעתיק תעשיית החימוש לאתרים בטוחים מהפצצות בעלות הברית. המלאכה המורכבת של הרחבת המכרות והתאמתם לצורכי תעשיית החימוש הוטלה על עובדי כפייה ואסירי מחנות ריכוז. בכפרים שבתחומי העיר פורטה וסטפליקה הוקם תת-מחנה של מחנה הריכוז נוינגמה. האסירים במחנה הריכוז עבדו גם בייצור תחמושת, בעיקר בחודשים האחרונים של המלחמה. על תת-המחנה פיקד איש הס.ס אוברשטורמבאנפיהרר הרמן ויקליין. כיום ניצבת אנדרטה לזכר הנספים בתשלובת המחנות במרכז העיר פורטה וסטפליקה. אולמות הייצור פוצצו בחלקם על ידי שלטונות הכיבוש הבריטיים, וחלקם קיימים אך חסומים לגישה. לעיתים נדירות נערכים סיורים מודרכים באולמות הייצור. במהלכה של שנת 1944 גבר הנזק שנגרם לתעשיית החימוש הגרמנית מההפצצות האוויריות של בעלות הברית. מצב עניינים זה הוביל להקמתו של ה"ייגרשטאב", מטה מיוחד לייעול, שיפור ההגנה וביזורה של תעשיית החימוש הגרמנית. תשלובת המחנות בפורטה וסטפליקה הוקמה כחלק ממיזם זה, אשר נטל דוגמה מפרויקט העתקת ייצורם של טילי ה-V2 מפנימינדה למחנה הריכוז דורה-מיטלבאו שבהרי ההארץ. המפעל הגדול ביותר שהועתק לאולמות ייצור תת-קרקעיים בפורטה וסטפליקה היה מפעל אמבי-בוד (גרמנית: Ambi-Budd) אשר ייצר חלקי מטוסים. תת-המחנה הראשון של מחנה נוינגמה בפורטה וסטפליקה הוקם במרץ 1944. המשלוח הראשון, שכלל 250 אסירים, הגיע ממחנה הריכוז בוכנוואלד. המחנה מוקם באורוות מלון ה"קייזרהוף" שהוחרמו על ידי ה.ס.ס. במהלך השנה שוכנו באורוות כ-1500 אסירים בני 17 לאומים שונים. אסירי המחנה הועסקו בבניית אולמות ייצור בגבעות הסמוכות לשטח המחנה. הצפיפות באורוות הייתה גדולה והובילה. האסירים נאלצו לעבוד במשמרות בנות 12 שעות בעבודות פיזיות קשות. התעללות ועונשים פיזיים היו מנת חלקם היומית של אסירי המחנה. המחנה פונה ב-1 באפריל 1945. האסירים פונו לכיוון מחנה הריכוז וובלין. בקהילה לרבק/נסן פעל תת-מחנה של נוינגמה בין ספטמבר 1944 ואפריל 1945. המחנה שימש את מפעל הבטון המצוי במקום, כחלק ממאמצי הבנייה של אולמות הייצור התת-קרקעיים בסביבה. כמו כן עבדו האסירים ששוכנו במחנה זה בייצור מנועי מטוסים. 500 האסירים במחנה היו אזרחי ברית המועצות, פולין, צ'כוסלובקיה, צרפת, בלגיה, הולנד, יוגוסלביה ודנמרק. כ-300 מהאסירים הועברו אליו ממחנה אושוויץ בדצמבר 1944. ב-1 באפריל 1945 פונו אסירי המחנה בקרונות מסע לוובלין לנוכח התקדמותם של בעלות הברית לעבר המחנה. מסתיו 1944 ועד אפריל 1945 שוכנו במחנה בקהילת האוסברגה בעיקר אסירות יהודיות מהונגריה ומהולנד, אשר שרדו את השהות במחנות קודמים. האסירות הועסקו בייצור שפופרות רדיו עבור מפעלי פיליפס-וואלוו. האסירות הועברו בין היתר ממחנה הריכוז אושוויץ, מחנה הריכוז הורנבורג ומתשלובת מחנות גרוס-רוזן. המחנה פונה על ידי הגרמנים ב-1 באפריל 1945 והאסירות שולחו ממנו דרך ברגן בלזן לכיוון מחנה הריכוז נוינגמה. מספרן של הנספות איננו ידוע. ריינהרד בוש: תולדות מחנה הריכוז פורטה וסטפליקה; מחנות ריכוז בגרמניה הנאצית
איתן קיינין

אית'ן אנדרו קיינין (באנגלית: Ethan Andrew Canin; נולד ב-19 ביולי 1960) הוא סופר אמריקאי-יהודי, מחנך ורופא. הוא מרצה לכתיבה יוצרת באוניברסיטת איווה. קיינין נולד באן ארבור, מישיגן שבארצות הברית, בזמן שהוריו היו בחופשה מאיווה סיטי, שם לימד אביו כינור באוניברסיטת איווה. הוא ומשפחתו עברו ברחבי המערב התיכון ובמזרח ארצות הברית, ובסופו של דבר התיישבו בסן פרנסיסקו, קליפורניה, שם למד בתיכון ומאוחר יותר באוניברסיטת סן פרנסיסקו. הוא למד באוניברסיטת סטנפורד והשיג תואר ראשון באנגלית. הוא עבר לאוניברסיטת איווה ולמד בסדנת הכתיבה של אוניברסיטת איווה לתואר שני, אותו קיבל בשנת 1984. הוא המשיך ללמוד בבית הספר הרפואי באוניברסיטת הרווארד, שם קיבל תואר דוקטור לרפואה ב-1991. בתחילת הפרקטיקה הרפואית שלו התמחה באוניברסיטת קליפורניה בסן פרנסיסקו. הוא עסק הן ברפואה והן בכתיבה מספר שנים. ב-1998 פסק לעסוק ברפואה והצטרף לסגל סדנת הכתיבה של אוניברסיטת איווה, שם הוא עדיין מלמד. נשוי ואב לשלושה ילדים. מלגת גוגנהיים, 2010 פרס הספרות של קליפורניה - מדליית זהב בספרות (1994) הקרן הלאומית לאמנויות - מלגה (1987 וכן  1996) פרס לינדהרסט - Lyndhurst (משנת 1994 עד 1996) פרס הביקורת הטרנס-אטלנטית של הנפילד (1987) המלגה הספרותית של הוצאת הוטון מיפלין (1986) קיסר האוויר (1985) גנב הארמון (1994) הנהר הכחול, 1992, טיים וורנר הבינלאומי, מסת"ב 978-0-446-39447-5 למלכים ולכוכבי לכת (1999), הוצאת סנט מרטינס פרס, מסת"ב 978-0-312-24125-4 לשאת אותי על פני המים (2001) הוצאת בלומסברי, מסת"ב 978-0-7475-5790-6 אמריקה אמריקה ביוני 2009, הוצאת בלומסברי, מסת"ב 978-0-7475-9872-5 שנתון הספקן, 2016, ראנדום האוס, מסת"ב 978-1-4000-6826-5 מדיה וקבצים בנושא איתן קיינין בוויקישיתוף איתן קיינין, ברשת החברתית Goodreads איתן קיינין (1960-), דף שער בספרייה הלאומית Anatomy of a leading author, www.australianjewishnews.com, ‏August 17, 2009 (באנגלית אמריקאית) "Carry Me Across the Water".
דיסק ניוטון

דיסק ניוטון (באנגלית: Newton disc) הוא אמצעי עזר להמחשת חלק מההיבטים של ראיית צבעים, שהומצא על ידי אייזק ניוטון. דיסק ניוטון הוא עיגול עם שבע גזרות הצבועות בצבעי הקשת. כשמסובבים את הדיסק במהירות הולכת וגוברת, צבעו מחוויר ללבן; בדרך זו הדגים ניוטון את תגליתו שצבע לבן הוא צירוף של שבעה צבעים שונים שמקורם בקשת הצבעים. זו הייתה תגלית חשובה, שכן היא הוכיחה שהאור אינו חסר צבע, אלא שלאור יש תמיד צבע נלווה. במקרה של דיסק ניוטון, הצבע הנתפס במוחנו הודות לסיבוב המהיר של הדיסק מתכנס במהירות לצבע הלבן, שאותו אנו מחשיבים לחסר צבע. תכונה זו, לפיה אנו תופסים את הצבע של סדרת דמויות (מסוימות) החולפות בפני העין כצבע הלבן, מקורה במנגנון הראייה האנושי, ה"ממצע" (כלומר מבצע ממוצע של הדמויות המוצגות לעין) את סדרת הצבעים המוצגים לפניו. הניסוי שהדגים ניוטון עם הדיסק שלו היה ההוכחה החותכת והאחרונה שהצבע הלבן הוא תערובת של צבעי הספקטרום הנראה. מתקן דיסק ניוטון ממונע או כסביבון פשוטים לייצור, ומהווים כלי לימודי נפוץ. מנסרה אופטית מדיה וקבצים בנושא דיסק ניוטון בוויקישיתוף מערכת דוידסון, מסביב לגן המדע בשמונה ימים, באתר של מכון דוידסון לחינוך מדעי, 2 בדצמבר 2018
יחסי איחוד האמירויות הערביות – גרמניה

יחסי איחוד האמירויות הערביות–גרמניה הם היחסים בין איחוד האמירויות הערביות ובין הרפובליקה הפדרלית של גרמניה אשר כוננו בשנת 1972. איחוד האמירויות הערביות מחזיק שגרירות בברלין וקונסוליה במינכן בעוד לגרמניה יש שגרירות באבו דאבי וקונסוליה בדובאי. הייצוא הגרמני לאיחוד האמירויות הערביות עמד על 5.84 מיליארד אירו לשנת 2008. חברות גרמניות רבות אחראיות על פרויקטים של בנייה באיחוד האמירויות הערביות והאנרגיה החלופית של גרמניה מגיעה לרוב מקטר ומאיחוד האמירויות הערביות. ישנן קהילות גרמניות גדולות באיחוד האמירויות הערביות וקהילה אמירית בגרמניה. שתי הקהילות פועלות לחיזוק היחסים הדיפלומטיים. מדיה וקבצים בנושא יחסי איחוד האמירויות הערביות – גרמניה בוויקישיתוף Beziehungen zu Deutschland Federal Foreign Office of Germany; Country Profile UAE, October 2008 "UAE, Germany to cooperate in averting financial mayhem" Dubai Silicon Oasis Authority, Website News Release, October 2007
חווה לחינוך חקלאי ולימודי הסביבה

חווה לחינוך חקלאי ולימודי הסביבה היא מוסד חינוך המהווה מרכז לימודי להוראת מדעי החקלאות ולימודי הסביבה וכולל שטח חקלאי מוגדר. אל החווה מגיעים תלמידי בתי ספר כדי ללמוד את מקצועות מדעי החקלאות ולימודי סביבה. החווה החקלאית היא מוסד חינוך ייחודי ללימודי הסביבה והחקלאות. ליבת העשייה בחווה החקלאית מעודדת למידה משמעותית וחווייתית. בחווה החקלאית משולבים תחומי דעת שונים: מדעי החקלאות, לימודי הסביבה, מדעים, אמנויות ותזונה. בחווה החקלאות מיושמות גישות הוראה מגוונות, המשלבות לימודים תאורטיים ועבודה מעשית. בחווה מקנים לתלמידים כישורי חיים ומיומנויות חשיבה, למידה בדרך החקר ועבודת צוות. נערכים בהן ניסויים, עבודות חקר, ביו-חקר ועבודות גמר ברמה של 5 יחידות לימוד. החווה החקלאית היא מסגרת חינוכית עם סמל מוסד, וחלות עליה כל ההנחיות החלות על מוסדות החינוך האחרים. אל החווה החקלאית מגיעים תלמידים מכול המגזרים: יהודים וערבים, מהחינוך הרגיל ומהחינוך המיוחד מגני ילדים, מבתי ספר יסודיים, מחטיבות ביניים ומחטיבות עליונות. התלמידים בחווה החקלאית לומדים בסביבות למידה שונות: בכיתה, בגן הירק, בשטחי נוי, בבוסתנים, בחממות, בפינות חי, במטעים, במרכזי למידה העוסקים באיכות הסביבה, בפינות לחיזוי אקלים, בסביבה אקולוגית ובמרכזים שבהם התלמידים לומדים על תזונה נכונה. תוכנית הלימודים בחקלאות ולימודי הסביבה מוצעת במערכת החינוך כמקצוע לימודי שכותרתו "מדעי החקלאות", כמקצוע בין-תחומי במהותו, שכן משולבים בו היבטים של מדע, טכנולוגיה, כלכלה, סביבה וחברה. כמקצוע לימודי, תוכנית הלימודים שואפת להקנות לתלמידים ידע, מיומנויות חשיבה ומעשיות, ואוריינות מסוגים שונים, תוך התבססות על ההיבטים של מפעל אנושי זה. חגי ישראל ומסורת משולבים במסגרת התכנים הנלמדים בחוות. הסביבה הלימודית בחווה כוללת את הלמידה בכיתה ובמעבדה בשילוב עם הפעילות החוץ כיתתית כגינת הירק והנוי, בתי צמיחה ובפינת בעלי החיים. הצוות החינוכי בחוות החקלאיות כולל מורים לחקלאות המתמחים בהיבטים שונים ומגוונים של ענפי החקלאות, איכות הסביבה, מדעים, גינון טיפולי, טיפול בעזרת בעלי חיים ואורח חיים בריא. הכשרה מקצועית נוספת לפיתוח מקצועי ולימודי תעודה ניתנת למורים במערך השתלמויות במרכז וולקני ובמכללות לחינוך. ישנה הכשרה ייעודית בחוג למדעי הסביבה והחקלאות במכללת בית ברל. בישראל יותר מ-40 חוות לחינוך חקלאי ולימודי הסביבה בפריסה ארצית. החוות פועלות במגזר הערבי ובמגזר היהודי. כל חווה מדגישה את ייחודיותה בתחומים שונים, כדוגמת: שילוב מגזרים, שילוב קהילה בחווה או פעילות של תלמידי החווה למען הקהילה, איכות הסביבה, ענף חקלאי כגידול דבורים, מיקום ותנאים פיזיים מיוחדים. חינוך סביבתי פינת חי חקלאות קיימות דריפוס עמוס (י"ור הוועדה), חקלאות ולימודי הסביבה, משרד החינוך, ירושלים תשנ"ד מדעי החקלאות, משרד החינוך חוות חקלאיות http://cms.education.gov.il/EducationCMS/Units/Mazkirut_Pedagogit/Chaklaut/Chavot/ מכללת בית ברל, http://www.beitberl.ac.il/academic/faculties/education/chugim/sviva ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חווה לחינוך חקלאי ולימודי הסביבה".